Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 1. számú melléklet a 89/2005. (V. 5.) Korm. rendelethez
Paragraph Index: 155

a) egyéb jogszabályban elõírt – az engedélykérelem tárgyát képezõ tevékenységgel kapcsolatos, más hatóságok által kiadott – hatósági engedélyeket. 2.025. Az engedélykérelem megalapozásaként benyújtott dokumentáció összeállításához felhasznált és hivatkozott, a részleteket tartalmazó dokumentumokat a Hatóság külön felszólítására kell benyújtani. 2.4. ÜZEMELTETÉSI ENGEDÉLY 2.026. Az üzemeltetési engedély akkor adható ki, ha biztosított a keletkezõ radioaktív hulladék és a kiégett üzemanyag biztonságos, azaz a tudomány legújabb igazolt eredményeivel, a nemzetközi elvárásokkal, valamint tapasztalatokkal összhangban levõ átmeneti tárolása vagy végleges elhelyezése. 2.027. Az üzemeltetési engedélyt a Hatóság blokkonként adja ki, és az üzemeltetési engedély mellékletében rögzíti jelen Szabályzat 8. fejezete szerinti jelentési kötelezettség terjedelmét. 2.4.1. Üzemeltetési engedély 2.4.1.1. Az engedély érvényessége 2.028. A jogerõs üzemeltetési engedély birtokában a blokk – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig tartható üzemben. 2.029. A Hatóság az üzemeltetés biztonságát és egyéb körülményeit figyelembe véve szabja meg az engedély érvényességét, de az nem lehet hosszabb a blokk tervezésénél figyelembe vett üzemeltetési idõszaknál (a továbbiakban: a tervezett üzemidõ), vagy már üzemelõ blokk esetén ezen üzemeltetési idõszak visszamaradó részénél. 2.030. Az üzemeltetési engedély érvényét veszti, ha az engedélyben meghatározott feltételek nem teljesültek, továbbá ha a reaktor 12 hónapnál hosszabb ideig folyamatosan lehûtött, szubkritikus és nyomás mentes állapotban van. 2.031. Az üzemeltetési engedély lejártakor vagy érvénytelenné válásakor a blokk további üzemeltethetõségéhez új üzemeltetési engedély megszerzése szükséges. A tervezett üzemidõn túli üzemeltetés engedélyezésére vonatkozó elõírásokat a 2.4.2 fejezet rögzíti. A blokk tervezett üzemideje alatt, vagy a tervezett üzemidõn túl engedélyezett idõszakban érvénytelenné vált, illetve lejárt üzemeltetési engedély miatt szükséges engedélyezési eljárás elõírásait a 2.4.3 fejezet tartalmazza. 2.4.1.2. Az engedélykérelem tartalmi követelményei 2.032. Az engedélykérelemhez az aktualizált Végleges Biztonsági Jelentést kell mellékelni, amelyben igazolni kell az üzembe helyezési vizsgálatok eredményeit is figyelembe véve, hogy:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes